Verster fokus op die unieke betekenis van Jesus Chris­tus as Seun van God en van sy menswording vir die sending in die wêreld. Die bron van ons Christologie is die Skrif waarin God Godself openbaar.
Hoewel die heil in Christus omvattend is en die hele lewe raak, is ons hoop op Christus vir méér as net hierdie wêreld. Ons verwag ook die hemel na die dood, sê hy, sonder om verder met Skrifge­tuie­nis oor ’n nuwe aar­de te werk.
’n Groot winspunt is juis die ensiklopediese aard van die publikasie. ’n Enorme hoeveelheid skry­wers, insette en gesprekke kom aan die bod. ’n Mens kan oor ’n wye front op die hoogte van die gesprek oor evangelisasie en sending kom net deur hierdie boek te lees.
Verster wys tereg op die gevaar dat ons in ’n era leef waarin woorde onbelangrik geword het en net dade of gesindhede tel. Nogtans is dit jammer dat hy nie ’n ster­ker perspektief op die Christusgemeente as getuie ont­wikkel nie.